**KARIERNA ORIENTACIJA**

**Tehniški dan za 9. razrede**

Čas izbire srednje šole se nezadržno bliža. Morda že veš, kaj te v življenju veseli. Mogoče že razmišljaš o bodočem poklicu. Odločitev je običajno težka. Tehniški dan ti bo pri tem, upam, vsaj malo pomagal. Če ne drugače, nam tak razmislek pomaga razumeti sebe in druge. Smo si različni, in prav je tako.

1. Na spletni strani

<https://www.youtube.com/user/mlovsin/videos>

so predstavljeni kratki videoposnetki različnih poklicev. Teh je zelo veliko, in časa za ogled vseh zagotovo ni.

1. Na računalniku ustvari besedilno datoteko (npr. v programu **Word**) z imenom oblike:

**Ime\_Priimek\_razred\_poklici.docx**

Primer:

Janez\_Kljuka\_9.a\_poklici.docx

1. V datoteko zapiši sledeče:
* 10 najzanimivejših poklicev iz spletne strani, seveda lahko tudi več
(potrudi se, da so ti iz različnih delov seznama, npr. 2 iz začetka, 2 iz konca, …)
* 6 poklicev, ki so ti med temi poklici najmanj všeč
(tudi te izberi iz različnih delov seznama)
1. Oglej si (vsaj) 5 videoposnetkov najzanimivejših poklicev.
2. Za teh 5 poklicev zapiši, katera znanja se ti zdijo za opravljanje poklica nujnejša:
a) družboslovna (poznavanje slovenščine, tujih jezikov, geografije, likovne umetnosti …)
b) naravoslovna (poznavanje matematike, fizike, tehnike …)
3. Za teh 5 poklicev zapiši, katera šola bi bila po tvojem najbolj primerna.
Pomagaš si lahko s seznamom na spletnem naslovu:
<http://portal.mss.edus.si/msswww/programi2005/programi/gimnazija/programi.htm>
4. Izmed petih poklicev izberi tistega, ki se ti zdi najbolj zanimiv.
S pomočjo spletnega brskalnika poišči šolo, ki je po tvojem najprimernejša.
Poizkusi najti predmetnik in izpiši predmete, ki se ti zdijo najbolj zanimivi. Ali imajo kak predmet, ki ga še ne poznaš?
5. Datoteko z opisom svojega poklica prenesi v MS Teams učilnico **TEHNIŠKI DAN 9. razred** pod dodeljeno nalogo.

Če imaš težave, si lahko pomagaš z navodili v sklopu **TEAMS – učenci** na spletnem naslovu:
<https://www.youtube.com/channel/UCge7Y-rnHVSurak7vokvgRg/playlists>